Keskustelu:Sale

message: Artikkelin Alepa mukaan Alepa toimii pääkaupunkiseudulla, Sale muualla Suomessa, artikkelin Sale mukaan Alepa Helsingin seudulla, Sale muualla Suomessa. Helsingin seutu on laajempi kuin pelkkä pääkaupunkiseutu jommassakummassa artikkelissa täytyy olla virhe, kummassa? Toimiiko Sale vai Alepa niissä Helsingin seudun kunnissa, jotka eivät ole pääkaupunkiseutua? Nenoniel (keskustelu) 9. joulukuuta 2015 kello 02.04 (EET)
replies: text: Kummallakaan alueella (pääkaupunkiseutu ja Helsingin seutu) ei ole yhtä ainoaa yleisesti hyväksyttyä määritelmää, vaan noilla tarkoitetaan milloin mitäkin. (Wikipedian kyseiset artikkelit ilmeisesti noudattelevat jotain tilastokeskuksen tms. määritelmiä.) Salen ja Alepan myymälöiden tarkat sijainnit löytyvät kyseisten kauppaketjujen www-sivuilta, nähtävästi niiden sijainnit eivät myöskään noudattele mitään kovin yleistä pääkaupunkiseudun tai Helsingin seudun rajausta. Kumpikaan artikkeli ei mielestäni ole tältä osin erityisen virheellinen, kun asia on esitetty hiukan epämääräisesti. --Ryhanen (keskustelu) 9. joulukuuta 2015 kello 19.51 (EET)
replies: text: : Kyllä niillä seuduilla on ihan täysin tarkat määritelmät, ks. artikkeleja pääkaupunkiseutu ja Helsingin seutu. Nenoniel (keskustelu) 9. joulukuuta 2015 kello 20.38 (EET)
replies: text: :: No juuri noiden artikkeleiden keskustelusivujen pohjalta sanoinkin, että ne on ilmeisesti tehty tilastokeskuksen määritelmien pohjalta. Jokin tilastollinen jaottelu ei kuitenkaan välttämättä heijastu yleiseen kielenkäyttöön, eikä nimityksien kannata kuvitella yleisesti tarkoittavan mitään täsmällistä aluetta. --Ryhanen (keskustelu) 9. joulukuuta 2015 kello 22.15 (EET)

text: :: Pitää huomata, että viitatuissa artikkeleissa on _yhdet_ _määritelmät_ ilmaisuille joiltakin kanteilta. Yleiskielessä - jolla myös WP tavataan kirjoittaa - etenkään sanalle "Helsingin seutu" ei ole täsmällistä yksiselitteistä määritelmää.

text: :: Tässä vielä lähdekin asialle / Kotus: Pääkaupunkiseutu, Suur-Helsinki ja Helsingin seutu. Käsitteiden tapauskohtaisuutta korostanee sekin, että tämän lähteen määrittely-yritys poikkeaa WP:n aluemäärittelystä tilatointiyhteyksissä. --Aulis Eskola (keskustelu) 9. joulukuuta 2015 kello 22.23 (EET)

text: On mahdollista, eetä kummatkin artikkelit ovat "oikeassa" ja "väärässä". Lähtökohtasesti toi Nenonielin viesti sisältää jo heti alkuunsa väärän oletuksen kun siinä oletetaan että S-ryhmä käsittelisi noita Helsingin kehyskuntia yhtenäisenä joukkona (muistaakseni näin ei ole). Eli parempi aatella niin, että kummatkin artikkelit ovat oikein. Gopase+f (keskustelu) 9. joulukuuta 2015 kello 22.52 (EET)

text: Pitää yleisemminkin huomata, että WP:ssa kirjoitetaan usein kuin sanoilla olisi vain yksi merkitys. Monikaan kirjoittaja - akateeminen ihminenkään - ei huomaa, että sanoilla ja termeillä on asiayhteydestä riippuen eri merkityksiä. Fakkiutuminen ajaa välillä asiantuntijoitakin tällaiseen suppeaan katsantoon. --Aulis Eskola (keskustelu) 9. joulukuuta 2015 kello 23.05 (EET)

text: Käsitteitä Helsingin seutu ja Pääkaupunkiseutu on käytetty sijainnin kuvailussa varmaan hyvin ylimalkaisessa tarkoituksessa. Artikkelissa Alepa voisi suoraan luetella ne kunnat, joissa sillä on myymälöitä. Täältä näkee, että Alepalla on "yli 90 toimipaikkaa", joista Helsingissä 65, Espoossa 14, Hyvinkäällä 2, Järvenpäässä 1, Keravalla 2, Nurmijärvellä 2 (luettelossa erikseen Klaukkalassa 2, mutta Nurmijärven Alepat ovat juuri Klaukkalassa), Tuusulassa 1 ja Vantaalla 11. Kaikki Alepat antaa lukumääräksi 95 ja Kauppakassi taitaa olla jokin nettipalvelu. Meneeköhän Helsingin ja Sipoon välinen raja tuon sivun kartalla kuntarajan mukaan, kun Helsinki näyttäisi ulottuvan kovin kauas itään. Täältä löytää Salen myymälät. Kirkkonummi, Vihti, Lohja, Loppi, Riihimäki, Pornainen ja Porvoo ovat sellaisia lähiympäristön kuntia, joissa on jo Saleja. Missään edellä mainitussa kunnassa, jossa on Alepan myymälä, ei siis näytä olevan Salen myymälää. Mäntsälä kuuluu myös HOK-Elantoon, mutta siellä ei ole kumpaakaan kauppaa. Artikkelissa Sale voisi lukea vaikka "Alueosuuskauppa HOK-Elannon toimialueella vastaavan kokoluokan myymäläketju on nimeltään Alepa." --Raksa123 (keskustelu) 10. joulukuuta 2015 kello 06.15 (EET)
replies: text: :Muutin tekstiä. Tämän kartan voisi laittaa lähteeksi sille, että Ahvenanmaalla ei ole Salen myymälöitä, mutta Alepaan liittyvän lauseen lähteistäminen on hankalampi juttu. --Raksa123 (keskustelu) 10. joulukuuta 2015 kello 06.27 (EET)
thread_title:  Sale/Alepa, pääkaupunkiseutu/Helsingin seutu